Document ID: 32008R0750

ΚΑΝΟΝΙΣΜΌΣ (ΕΚ) αριθ. 750/2008 ΤΗΣ ΕΠΙΤΡΟΠΉΣ
της 30ής Ιουλίου 2008
σχετικά με την τροποποίηση του κανονισμού (ΕΚ) αριθ. 414/2008 για τις λεπτομέρειες εφαρμογής του κανονισμού (ΕΚ) αριθ. 1255/1999 του Συμβουλίου όσον αφορά τη χορήγηση κοινοτικής ενίσχυσης για την ιδιωτική αποθεματοποίηση ορισμένων τυριών κατά την περίοδο αποθεματοποίησης 2008/09
Η ΕΠΙΤΡΟΠΗ ΤΩΝ ΕΥΡΩΠΑΪΚΩΝ ΚΟΙΝΟΤΗΤΩΝ,
Έχοντας υπόψη:
τη συνθήκη για την ίδρυση της Ευρωπαϊκής Κοινότητας,
τον κανονισμό (ΕΚ) αριθ. 1234/2007 του Συμβουλίου, της 22ας Οκτωβρίου 2007, για τη θέσπιση κοινής οργάνωσης των γεωργικών αγορών και ειδικών διατάξεων για ορισμένα γεωργικά προϊόντα (ενιαίος κανονισμός ΚΟΑ) (1), και ιδίως το άρθρο 43 σε συνδυασμό με το άρθρο 4,
Εκτιμώντας τα ακόλουθα:
(1)
Το παράρτημα του κανονισμού (ΕΚ) αριθ. 414/2008 (2) περιλαμβάνει τον κατάλογο των τυριών που είναι επιλέξιμα για ενίσχυση ιδιωτικής αποθεματοποίησης κατά την περίοδο αποθεματοποίησης 2008/09.
(2)
Οι ρουμανικές αρχές ζήτησαν να συμπεριληφθούν ορισμένα τυριά στο καθεστώς ενίσχυσης για την ιδιωτική αποθεματοποίηση κατά την περίοδο αποθεματοποίησης 2008/09.
(3)
Βάσει του αιτήματος των ρουμανικών αρχών και της σημερινής κατάστασης για τα τυριά μακράς διατήρησης, θα πρέπει να συμπεριληφθούν στο παράρτημα του κανονισμού (ΕΚ) αριθ. 414/2008 ορισμένα ρουμανικά τυριά μακράς διατήρησης των οποίων η κατάσταση στην αγορά μπορεί να στηριχθεί με την ιδιωτική αποθεματοποίηση, για ποσότητα που είναι δυνατόν να σταθεροποιήσει την αγορά τυριών.
(4)
Συνεπώς, ο κανονισμός (ΕΚ) αριθ. 414/2008 πρέπει να τροποποιηθεί αναλόγως.
(5)
Τα μέτρα που προβλέπονται στον παρόντα κανονισμό είναι σύμφωνα με τη γνώμη της επιτροπής διαχείρισης της κοινής οργάνωσης γεωργικών αγορών,
ΕΞΕΔΩΣΕ ΤΟΝ ΠΑΡΟΝΤΑ ΚΑΝΟΝΙΣΜΟ:
Άρθρο 1
Το παράρτημα του κανονισμού (ΕΚ) αριθ. 414/2008 αντικαθίσταται από το κείμενο του παραρτήματος του παρόντος κανονισμού.
Άρθρο 2
Ο παρών κανονισμός αρχίζει να ισχύει την επομένη της δημοσίευσής του στην Επίσημη Εφημερίδα της Ευρωπαϊκής Ένωσης.
Ο παρών κανονισμός είναι δεσμευτικός ως προς όλα τα μέρη του και ισχύει άμεσα σε κάθε κράτος μέλος.
Βρυξέλλες, 30 Ιουλίου 2008.

Labels: 3
17
6